Kerttu Vuolab

Kerttu Maarit Kirsti Vuolab (født 1. mai 1951 i Vuovdaguoika i Tanadalen i Utsjok kommune i Finland) er en samisk forfatter.Om Kerttu Vuolab, Suomen kansallisbiografia / Finlands nationalbiografiOm Kerttu Vuolab , Finnmark litteraturfestival 2012 Kerttu Vuolab skriver på nordsamisk, særlig for barn og ungdom. Hun illustrerer sine egne bøker. Hun bor fremdeles i hjembygda, og ved siden av å være forfatter og illustratør oversetter hun bøker til nordsamisk. 
Hun har også skrevet tekster til melodier av Mari Boine.

Hennes bok Bárbmoáirras (Paradisets stjärna, en sägesroman) skildrer samisk mytologi i en veksling mellom et mytisk og et realistisk plan, og var den samiske kandidaten til Nordisk råds litteraturpris i 2011.norden.org , 2012-03-23Om Bárbmoáirras  hos samiskbibliotektjeneste.wordpress.comRadioomtale av Bárbmoáirras, NRK P2, 7.4.2011 Debutboken Golbma skihpáračča, som også er oversatt til enaresamisk og skoltesamisk, skildrer hovedpersonens følelse av at en avdød søster fremdeles er nærværende.Om Kerttu Vuolab, nordicwomensliterature.net

Hennes oversettelser omfatter Antoine de Saint-Exupérys Den lille prinsen og Selma Lagerlöfs Nils Holgerssons forunderlige reise gjennom Sverige. For Boine har hun skrevet fire sangtekster: «Eadnán bákti» (Gula gula, 1989), «Skádja» (Goaskinviellja, 1993 og Eallin, 1996); «Ipmiliin hálešteapmi» og «Čuovgga Áirras - Sterna Paradisea» (Čuovgga Áirras, 2009).

Hun ble tildelt Finlands hvite roses orden i 2006. Hun var fylkeskunster i Lappland 1994–98.

 Bibliografi 
 Golbma skihpáračča, 1979 
 Ánde ja Risten jági farus, 1990
 Čeppári čáráhus, ungdomsroman, 1994
 Čomisteaddjit, drama, 2005 (sammen med Sverre Porsanger)
 Bárbmoáirras: máinnasromána, man lea govvidan girjecálli, Davvi Girjii, Kautokeino, 2008, ISBN 978-82-7374-665-8 (Paradisets stjärna: sägenroman, Davvi Girji, Kautokeino 2011, ISBN 978-82-7374-482-1) 

I tillegg til det skjønnlitterære forfatterskapet nevnt her, har hun også skrevet fagtekster for skole og offentlighet. 
 Referanser 

Kategori:Samiske forfattere
Kategori:Finske forfattere
Kategori:Samer i Finland
Kategori:Personer fra Utsjoki